
^)£aainvis  ante  Ehrenbergium  fuerint,  qui  de  syste- 
matis nervosi  microscopica  structura  scripta  reliquerint, 
ille  tamen  huius  doctrinae  conditor  ac  princeps  nomi- 
nandus, qui  anno  1S33  in  Poggendorfii  annalibus  linea- 
menta amplioris  operis  anno  1836  ab  academia  regia 
Berolinensi  editi  exponens,  virorum  doctorum  ingenii  et 
oculorum  acumen  movit.  Krause,  qui  in  libro  primo 
anatomes  (1833  edito)  suam  de  nervorum  structura  sen- 
tentiam brevi  exposuerat,  primus  exstitit,  qui  contro- 
versias cieret.  A multis  deinde  incertiora  quidem  non- 
nulla, sed  nova  quoque  et  hucusque  inaudita  multa  pro- 
lata sunt.  Quibus  permotus  anno  1837  regiae  univer- 
sitatis Fridericiae  Wilhclmiae  Rhenanae  ordo  medicorum 
argumentum  certaminis  literarii  proposuit  veram  atque 
genuinam  partium  elementarium  substantiae  cerebri, 
medullae  spinalis  et  nervorum  structuram  omnibus  circa 
hanc  materiam  divulgatis  observationibus  colligendis  novis- 
que  propriis  instituendis  eruendam.  Ad  quam  quaestionem 
solvendam  unus  me  accinxi,  non  sine  aliqua  gratiosi 
medicorum  ordinis  voto  unanimi  decreta  laude  opus- 
culum perficiens.  C'uius  longe  minore  parte  ad  disser- 
tationem inauguralem  electa  nonnullas  proprias  obser- 

vationes  descripsi,  atque  aliorum  de  retinae  structura 
sententias  collegi,  quam  ipse  quoque  frequentissime  inda- 
gavi. Nuperrime  in  medio  positas  quasdam  de  nervorum 
fabrica  quaestiones  non  tetigi , quum  exinde  observandi 
occasio  mihi  deesset.  Microscopio  ab  artifice  Pldfsl  optime 
confecto  usus  sum,  eiusque  duobus  micrometris  vitreis 
subtilissime  exaratis.  — 

In  nervis  cerebralibus  et  spinalibus  animalium  verte- 
bratorum modo  interfectorum , quos  in  lamina  vitrea 
sine  aqua  adhibita  explicaveris,  (nervo  primo  et  secundo 
et  sympathico  exceptis)  singula  fila  nervea  facili  opera 
detegis,  quorum  unumquodque  subflava  stria  utrimque 
cingitur.  Striae  autem  utriusque  margo  externus  interno 
distinctior,  llac  a recentioribiis  fere  omnibus  relatae 
striae  Prevostio  Dumacque,  Edwardsio  quoque 
iam  ante  E h re n b er  gi u m quasi  globulorum  duae  series 
visae  sunt,  a Valenti  no  vero  tubuli  nervei  vagina  cellu- 
losa dicuntur.  Inter  easdem  autem  medium  spatium  cer- 
nitur, subiecta  luce  pellucidum  ac  coeruleum,  margines 
flaventes  amplitudine  fere  semper  superans.  Fibrae 
nerveac  plerumque  rectis  lineis  marginatae  saepe  tamen 
corruptiorem  quandam  formam  assumunt  vel  quasi  corru- 
gantur, ut  marginum  plicae  vel  acumina  quaedam  in 
intcrioi'es  tubulos  extont  atque  immineant.  Coagulatione 
quadam  particulae  materiae  subflavac  in  medio  tubulo 
oriuntur,  quae  seu  singulae  iacent  seu  aliae  aliis  con- 
tingunt seu  parieti  incumbentes  hunc  inaequalem  reddunt. 
Quibus  particulis  medium  tubuli  pellucidum  magis  minusve 
expletur.  Si  minus  expletur , stria  pellucida  medium 
tubulum  permeans  clara  remanere  potest,  si  prorsus 
impletur,  tubulus  totus  subflavus  apparet  atque  interdum 

quoque  lineas  transversas,  incerto  intervallo  distantes, 
habet.  Nunquam  aut  rarissime  tantum  mihi  contigit 
cylindri  nervei  quod  dicitur  lumen  in  eiusdem  abrupto 
6ne  perspicere,  semel  quaedam  materia  fines  marginum 
superare  mihi  visa  est.  B u r d a c h i i dictum,  appropinquata 
aut  remota  infima  microscopii  lente  strias  illas  evanes- 
cere, nisi  forte  omnis  rei  imago  obscura  redditur,  mihi 
non  probatur.  Fibrae  saepe  minimae,  oculum  paene 
fugientes  super  tubulum  repunt  atque  ex  ipso  pendent. 
Fila  nervea  anteriorum  et  posteriorum  (muris  ratti) 
radicum  latitudine  neque  inter  se,  neque  ante  ganglium 
seu  post  illud  differunt.  Parvae  nerveae  stirpis  inter 
laminas  vitreas  compressae  fila  plurimis  locis  facile  dis- 
cedunt, aliis  autem,  certis  fere  intervallis  sitis  arctius 
colligata  sunt  iisdemque  minus  distincta  minusque  flava 
apparent.  Varicosa  forma  in  nervis  durioribus  rarius 
occurrit,  sed  tubulos  varicosos  veros  vidi  in  recentissima 
neque  aqua  humcfactata  substantia  medullari  cerebri  et 
medullae  spinalis  mammalium,  avium  et  piscium  multorum, 
forma  diversissimos  ac  magnitudine  admodum  variantes. 
Eorum  tumores  immo  0,0088  — 0,0099"'  patent,  loci  non 
tumentes  saepe  non  amplius  quam  0,000.35'",  tumorum 
intervalla  0,011  — 0,0.39'"  longa  etiam  inveniuntur.  Saepe 
tubuli  rectum  decursum  diu  tenent,  non  nunquam  quat- 
tuor seu  quinque  tumores  se  excipiunt.  Solutio  cupri 
sulphurici,  creosoti  atque  kali  chromici  aquosa  varicosos 
tubulos  minime  delet,  eosdem  etiam  in  cerebro  putre- 
facto reperi.  Primo  adspectu  illos  non  seniper  depre- 
hendi, sed  plures  demum  particulas  inquirens.  Neque 
tamen,  ut  illos  detegerem,  pressu  aut  aqua  mihi  opus 
fuit.  Magnorum  tubulorum  margo  duplex  utrinque  situs. 

sinam  llavcscentem  cingens,  facile  animadvertitur.  Medius 
tubulus  clarus  et  pellucidus,  interdum  autem  quasi  cuti- 
cula flavescente  obtectus  apparet.  Striae  transversae 
flavescentes  interdum  per  tubulum  transgrediuntur,  neque 
raro  unus  vel  uterque  finis  tubuli  materie  subflava  praecludi- 
tur. Formam  varicosam  vere  existere,  neque  oculi  aliquo  er- 
rore fingi  eo  optime  demonstratur,  quod  tubuli  corrugantur, 
convolvuntur,  ac  singuli  moventur  et  in  fluido  circumfuso 
fluctuant.  Nunquam  tumorem  tubuli  pressu  etiam  satis 
magno  evanescere  vidi,  quod  sine  dubio  accideret,  si 
illorum  sententia  vera  esset,  qui  varicosam  formam  qua- 
dam fluidi  interni  ad  globos  formandos  proclivitate  oriri 
contendunt.  Neque  tum  esset  caussae  aliquid,  quin 
inclusum  fluidum  tubulum  prorsus  aequabiliter  ubique 
impleret  similiter  atque  aqua  tubulos  quos  physici  capil- 
lares dicunt.  Omnino  ri,  qui  fibras  varicosas  nativas 
negant  fortuitasque  potius  et  factitias  credunt,  earum 
originem  vix  sufficienter  explicuerunt. 

Tubulis  interspersi  ac  quasi  intertexti  annuli  sunt 
flavi  cum  medio  claro  aut  nonnunquam  item  flarescente 
(quos  multi  observatores  descripserunt)  omnia,  quae 
tubuli  relinquunt  intervalla  explentes.  Forma  et  magni- 
tudine plurimum  differunt.  Interdum  particulis  subflavis 
insitis  quasi  e minoribus  globulis  constare  videntur. 
Saepe  duo  vel  pliires  sibi  appositi  unum  tantum  orbem 
radiis  septum  confingunt,  seu  reticulum  componunt,  cuius 
fila  et  intervalla  latitudine  valde  diversa  sunt.  In  hoc 
igitur  rete,  praesertim  si  forte  aliquis  ordo  inest,  facili 
opera  singulorum  globulorum  series  persequens  tibi 
fibras  quasdam  fingas,  quae,  ut  globuli  ab  iisdem  inclusi 
latitudine  maxime  variant,  quasque  pluries  0,0018  — 
0,0038^^^  latas  mensus  sum.  Hoc  modo  fortasse  explices, 

unde  Krause  cerebri  veras  fistulas  inicroscopicas  negans 
fibras  potius  videre  solebat,  quae  ex  globulis  claris 
atque  materia  aliqua  illos  includente  constarent.  Materiam 
enim  illius  conglutinantem  cum  retis  filis,  globulos  pel- 
lucidos cum  annulorum  descriptorum  foraminibus  confe- 
ras. Recte  enim  Emmert  foramina  pro  globulis  opacis 
haberi  credit  posse.  Interdum  vero  veros  globulos 
conspexi  *),  globulis  sanguinis  minores,  aut  maiores, 
sic  in  (suis)  substantia  cerebri  cinerea  corpuscula 
0,01  — 0,02"'  lata,  angulata  seu  rotunda,  eademque  in 
substantia  alba  (meleagridis  gall.)^  quae  in  spiritu  vini 
sita  fuerat,  et  in  nervo  optico  (sciuri  vulg.)  eodem  modo 
reservato.  Neque  tamen  illi  speciem  crystallorum , qui 
quoque  obveniunt,  prae  se  ferunt,  neque  ii  globuli  sunt, 
quos  Valentin  ex  cerebri  substantia  cinerea  descripsit. 
Hos  in  substantia  corticali,  quaiiquam  aquam  non  adhi- 
bebam, nunquam  satis  certe  vidi,  in  gangliis  vero  et 
nervorum  spiiiaiium  et  nervi  sympathici  distincte  con- 
spexi. Forma  eorum  est  diversa,  nam  orbiculata  aut 
ovata  aut  reniformi  : reperiuntur,  interdum  etiam  caudam 
gerunt.  Saepe  ex  globulis  minimis  confecti  videntur. 
Non  omnes  albo  nucleo  ornati  sunt.  Fortasse  orbiculi 
plani  potius  quam  globuli  integri  dicendi  sunt.  In  gan- 
glio cervicali  nervi  sympathici  hominis  febri  nervosa 
defuncti,  quod  per  duos  dies  aqua  salita  reservatum 
fuerat,  minus  certe  eosdem  reperi.  Gangliorum  globuli 
solutione  cupri  sulphurici  aquosa  opaciores  minoresque 
redduntur,  acido  nitrico  affuso  non  delentur.  Fila  nervea 
in  ganglio  minus  distincta  quam  ante  ganglion  sunt. 

*")  In  tril)iis  tuberculis  ex  cerebro  pueris,  tertio  post  mortem 
die  inquisitis  quum  grana  minima  tum  glebas  forma  diversas  vidi. 

In  cerebro  plurium  muscarum  domesticarum,  sargi, 
grylli,  aliorumque  animalium  insectorum  globulos  minimos 
vidi,  sed  in  ganglio  thoracico  vespae  crabronis  globulos 
0,00198"'  fere  ma  gnos  sine  nucleo  medio  sed  cum  gra- 
nis insitis  minimis,  eorundemque  magnum  numerum  in 
alius  crabronis  cerebro,  nucleo  tamen  claro  et  puncto 
medio  ornatos.  Bombi  globuli  gangliorum,  0,00198'" 
magni,  viceni  seu  centeni  vagina  communi  inclusi  albi- 
dum nucleum  ostenderunt. 

In  muris  lamina  spirali  globulos  et  0,0055  — 0,0077'" 
longos  atque  0,0044 — 0,0066'"  latos  multos  et  innume- 
rabilem multitudinem  0,0011  — 0,0017"'  magnorum,  in 
esocis  lucii  et  ranae  auribus  varios  deprehendi.  In  lagena 
avium  facile  nervum  plexibus  et  arcubus  diifusum  vides, 
sed  clarus  singuli  arcus  nervei  contuitus  difficillimus. 
Fila  nervea  cum  vasis  capillaribus,  duplici  margine  quo- 
que utrinque  cinctis,  non  commutanda  sunt,  quum  illis 
globuli  sanguinis  desint  atque  ramorum  prorsus  alia  sit 
distributio.  In  lagena  fringillae  cael,  globulos  vidi  forma 
magis,  quam  magnitudine  diversos,  0,0099 — 0,014'" 
magnos  cum  nucleo  aut  opaco  aut  claro  interdumque 
prominente,  punctis  nonnunquam  obsitos,  in  fringilla 
domest.  eodem  loco  permultos  fere  rotundos  granosos, 
in  meleagride  gallop.  persimiles,  0,0077'"  circa  latos, 
0,011'"  longos,  eosdemque  in  gallo  gallin.,  ubi  -acido 
nitrico  affuso  non  evanescebant,  crystalli  vero  ibidem 
obvii  delebantur.  — 

Antequam  quae  ipse  de  retinae  microscopica  fabrica 
observavi,  enarro,  aliorum  hac  de  re  sententias  collectas 
praemittam,  atque  primum  dicturus  sum 

dc  tunica  lacobiaiia,  quam  iioiiiiuili  pro  rutinae  parte 
habent,  secundum  Michaclcm,  L an  g en  b c ck  i u m , 
Valenti  num  — 

deinde  de  externa  lamina  a Mich.  serosa  retinae 
dicta  ex  globulis  confecta ; adiiciuntur  similes  Gottschei, 
Lauthii,  Arnoldi,  Mulieri,  aliorum  opiniones  — 
porro  dc  globulorum  et  fibrarum  nodosarum  con- 
gerie secundum  L a n ge  n b e ck  i u m in  externa,  quam 
corticalem  appellat,  retinae  lamina  — 

quartum  de  fibris  retinae  articulatis  intimam  retinae 
sedem  habentibus  secundum  eundem  — 

tum  de  fibris  articulatis  retinae  ac  dc  globulis  (minus 
de  fibris  simplicibus  et  corporibus  clavatis)  in  intima 
retina  iacentibus  ex  Ehrenbergio  — 

posthac  de  Volkmanni  judicio,  quo  globuli  inter 
fibras  articulatas  restant  atque  de  aliis  fibris  simplicibus 
(et  de  Michaelis  retinae  descriptione)  — 

porro  dc  Valentini  sententia,  qua  inter  fibrarum 
simplicium  fasciculos  et  in  intimo  retinae  pariete  globuli 
maiores  minoresque  conspiciuntur  — 

dehinc  ex  Trevirani  descriptione  de  fibris  simpli- 
cibus et  medullaribus  (illarum  fasciculis)  praecipue  vero 
de  retinae  papillis  corpori  vitreo  adiacentibus  — 

protinus  de  fibris  simplicibus  expansis  et  dc  simpli- 
cibus duplicibusvc  papillis  veris  falsisve  secundum  Muel- 
Icrum,  Gottsebeum,  Mayerum,  Rcmakium, 
lienicum,  Bidderum  — 

tum  dc  retinae  avium  singulari  structura  secundum 
Biddcr  u m et  dc  corpusculis  cylindratis  in  universum  — 
tum  dc  retina  piscium  ex  Langenbcckii  com- 
mentatione (dc  tunica  porro  retinae  vasculosa)  — 

postea  de  fine  retinae  anteriore  ex  variorum  obser- 
vationibus — 

tum  de  macula  lutea  et  foramine  centrali  sec.  L a ii  e 

O* 

et  Val.  et  Grubeum  — 

de  chemica  globulorum  retinae  ralione  secundum 
Lang.  praecipue  — 

de  retina  morbosa  ex  eiusdem  et  Valentini  scriptis  — 

denique  de  oculo  animalium  vertebris  carentium, 
variorum  auctoritate,  quantulum  id  cunque  est. 

Primum  membranam  lacobi  perscrutemur,  quae  quum 
retinae  adhaereat,  ignota  facile  errorem  gignere  possit. 
Haec  igitur  membrana,  secundum  Langenbeckium 
(de  retina.  1836.)  ex  globulis  0,0014  — 0,0015'''  aequan- 
tibus constat.  (Fibrillae  ab  eo  minimae  incertius  cerne- 
bantur.) Sed  alia  est  Valentini  opinio.  Nam  secun- 
dum huius  observationes  superne  conspecta  globu- 
los quidem  monstrat,  externa  tamen  eius  facie  ita  com- 
plicata, ut  marginem  confingat,  palos  quasi  parvos  seu 
verruculas  adspicies,  in  homine  plus  minus  0,0054'" 
latas,  0,0115'"  longas  quae  ita  sunt  positae,  ut  basi 
retinam  spectent,  capite  chorcoideam  petant,  atque  plura 
tabulata  efficiant.  Ut  papillae  membranae  coniunciivae 
fere  in  apice  orbiculum  cum  nucleo  medio  gestant. 
(Repertor,  fiir  Anatomie  u.  Physiologie,  T.  III.) 

Michaelis  (Mulier,  Archiv  f.  Anatomie,  1837.) 
membranam  lacobi  ut  extremam  retinae  partem  serosam 
descripsit.  In  mammalibus  leves  sulcos  monstrabat,  sed 
in  ardea  in  particulas  elegantissime  distributa  uberrime 
consita  erat,  0,0033'"  magnis,  purpureis  sphaerulis, 
interspersis  minoribus  citrinis.  In  strige  passerina  glo- 
buli lutei  (»hellgelb«)  erani,  attamen,  ut  opinatur. 

adhaerebant  tantum  externae  superficiei,  ubi  in  avibus 
(columba,  ansere)  Valent  in  quoque  rufa  corpuscula 
oleosa  singularia  conspexit.  In  mammalium  retinis  rubor 
quidam  nonnisi  a sanguine  nascitur. 

Intus  hanc  membranulam,  ad  oculi  centrum  versus, 
fortissima  retinae  lamina  secundum  Micbaelem  sequi- 
tur, interne  et  externe  globulorum  congeriem  sub  micro- 
scopio  exhibens.  A vera  retina  ideo  differt,  quod  recen- 
tis pellucida  claritas  post  longius  intervallum  seu  spiritu 
vini  et  aqua  affecta  turbatur,  dum  retina  boc  modo  non 
mutatur.  Dissectae  membranulae  superficies  cylindris 
rectis  est  densa,  qui  in  finibus  ad  centrum  oculi  versis 
unusquisque  globulum  habent.  Quo  considerato  facile 
adducaris,  ut  hanc  membranulam  eandem  atque  illam  la- 
cobi  a Valentino  eodem  modo  microscopice  descriptam 
esse  censeas.  Sed  illa  papillarum  capita  cum  nucleis 
insidentibus  intus,  membrana  lacobi  (quam  Michaelis 
quoque  ut  aliam  descripsit)  extra  protendit. 

Kr  ause  (Miiller,  Archiv  1836.  p.  XXXIV.)  inter  mem- 
branam pigmenti  vere  lacobianam  dictam  et  retinam 
aliam  etiam  membranulam  interesso  refert.  IIoc  de 
hominis  oculo  dictum  est;  Ile nlc  autem  (ibid.  1839.387.) 
in  lucioperca  sandra  et  cyprino  carpione,  aliisque  pisci- 
bus inter  eboreoideam  et  retinam  densam  et  albissimam 
membranam  vidit,  quae  diremta  magnam  copiam  corpus- 
culorum pallidorum  et  granosorum  offert.  Hac  cellae 
ovales  sunt,  binae  semper  cohaerent,  uno  finc  in  filum 
tenue  abeunt.  Ubi  in  filum  transeunt  tumidae  sunt  ac 
nucleum  ferunt.  Cuius  membranae  interna  superficies 
maioribus  minoribusve,  plerumque  globosis  albisque  cellis 
scatet,  quae  aqua  dehiscunt  atque  atomos  motu  illo 

omnibus  noto  huc  illuc  circumactos  efluiulunt.  Intus 
versus  longiores,  cylindris  Trevirani  mox  describendis 
non  dissimiles  multo  tamen  latiores  restant. 

A Gottscheo  non  minus  a membrana,  quae  laco- 
biana  dicitur,  subposituni  retinae  stratum  solidum  unum 
ex  fibris  non  constans  disiunctum  est,  pulti  simile  alte- 
rum e corpusculis  squamiformibus  rotundiusculis  compo- 
situm. Prius  a posteriore  circumvolvitur,  saepe  autem 
in  oculis  suillis,  per  duos  dies  aqua  madefactis,  si  cor- 
pus vitreum  desumere  conatus  sis,  in  choreoidea  restat. 
Exterius  stratum  et  aqua  et  spiritu  vini  seu  acidis  potest 
ablui.  Sed  secundum  novissimas  auctoris  observationes 
in  oculis  recentibus  globulorum  externum  stratum  non 
adest,  quum  ex  fibris  aqua  dirutis  oriatur.  Piscis  ante 
tres  quattuorve  horas  mortui  retinam  nihil  nisi  globulos 
monstrare  affirmat.  (PfafT,  Mittheilungcn  1836.  fasc.  3-4.) 

Lauth  autem  (Neues  Ilandb.  d.  prakt.  Anat.  1835. 
I.  .326)  retinam  fibris,  quibus  nervus  opticus  constet,  non 
componi  dicit,  externam  enim  cius  partem  examen  cor- 
pusculorum rotundorum,  circa  0,004'"  magnorum  mon- 
strare, internam  vero  tela  cellulosa  et  vasis  constitui. 

Ariiold  item  globulos  in  retina  conspexit,  qui  telae 
cellulosae  tenellae  substrati  per  eamque  conjuncti  sunt 
(Anatoni,  u.  physiol.  Untersuch.  uber  das  Auge  des  Meu- 
schen.  1832.  p.  .39.) 

In  externa  et  mammalium  et  ranae  retina  laminam 
nerveam  pultem  quasi  se  vidisse  Mulier  ait,  quae  ex 
corpusculis  multo  crassioribus  quam  radii  nervei  (»Stab- 
korporchen»),  de  quibus  infra  disserimus,  pavimenti  in- 
star («pflasterfbrmig»)  coustet. 


15 


Deinde  R.  Wagner  (Burdach,  Pliysiol.  V,  p.  143. 
144.  in  retinae  superiicic  dispersos  giobulos,  0,0012'^' 
magnos  (in  rana  nucleis  globulorum  sanguinis  minores) 
rimatus  est,  quos  in  cellulis  condi  opinatur. 

Bidder  (Miiller,  Arch.  1S39.  p.  379.)  in  rana  in- 
terdum frequentissima  rotunda  claraque  corpuscula , cy- 
lindris nerveis  postea  describendis  magnitudine  paria, 
item  in  cuniculo  multa  sphaeria  subflava  cylindris  multo 
majora  detexit,  quae  oleosa  putat. 

Neque  minus  Langenbeck  (de  ret.  p.  68.)  inter 
tunicam  lacobi  et  retinae  stratum  fibrosum  stratum 
corticale  discernit  his  fere  verbis:  Cortex  retinae,  qui 
tunicam  lacobianam  spectat,  componitur  globulis  ner- 
veis nec  non  fibrillis  nodosis.  Globuli  duplicis  sunt  na- 
turae. Alii  nimirum  rariores  quidem  sed  maiores  inque 
extrema  nonnisi  superficie  corticis  retinae  huc  illuc  sparsi, 
sphaerica  omnino  figura,  sed  plani,  pellucidi,  pallidi  et 
globulis  sanguinis,  purpura  sua  — unde  flavescunt  levi- 
ter — privatis,  simillimi,  magnitudine  aut  pares  his  aut 
inferiores.  Non  ubique  retinam  tegunt,  sed  hic  illic 
tantum  ei  insident,  et  muco  tenerrimo  glutinantur.  Eius- 
modi  globulorum  immensa  moles  maxime  in  cerebri  cor- 
tice (et  in  nervo  auditorio  et  olfactorio)  reperitur.  (Cf. 
tab.  II.  fig.  1.  a,  ex  qua  vides  dupliciter  eosdem  cinctos 
cosque  annulos  esse,  quos  iam  multi  pro  tubulorum  ar- 
ticulatorum fragmentis  habuerunt.)  Lente  vitrea  modice 
augente  globulos  maiores  exterius  cortici  insidentes  paul- 
lum  prominulos  papillis  nerveis  haud  ita  dissimiles  con- 
.spicere  licet.  Hinc  forsan,  Langcnbcckio  auctore, 
II  o V i u s papillo.sae  tunicae  nomen  retinae  indidit.  Alii  au- 
tem minores  globuli  tertiam  fere  globulorum  sanguinis  par- 


16 


tem  diametro  sua  exaequantes,  pellucidi  quidem,  sed  co- 
lore ex  albido  cinereo  flavescentes,  formam  haud  mere 
sphaericam,  sed  ovatam  magis,  interdum  irregularem  ali- 
quantum et  obtuse  angulatam  exhibent.  Qui  extremam 
retinae  superficiem  obtegunt,  prioribus  illis  maioribus  et 
mere  sphaericis  interspersi,  eodem  muco  tenerrimo  vin- 
cti sunt  et  sine  ullo  ordine  iacere  videntur;  profundiores 
autem  filo  tenerrimo,  pellucido  ex  ordine  junguntur,  ita 
ut  lineis  margaritarum  haud  absimiles  sint,  quarum  sin- 
gulae margaritae,  inter  se  non  contingentes,  lineae,  in 
qua  pertusae  haerent,  spatiolo  distinentur;  namque  filum 
illud  intermedium,  quo  bini  globuli  dirimuntur,  globuli 
diametrum  triplo  circiter  longitudine  superat.  Fila  au- 
tem intermedia  eadem  conflari  materia  viscida,  firmiori 
tantum,  quam  quae  in  extrema  superficie  globulos  con- 
glutinat, satis  probabile  videtur.  Disquisitio  microscopica 
huius  strati  corticalis  in  receutissimis  tantum  oculis  in- 
stituenda. Tunc  superficie  retinae  ^remota  tunica  laco- 
biana)  penicillo  leviter  mulsa,  frustula  inde  strati  corti- 
calis facili  opera  solvuntur,  quae  microscopio  subiecta 
sero  sanguinis  aut  albuminis  in  aqua  destillata  solutione 
assiduo  humcctanda  sunt,  ne  siccata  forsan  forma  mu- 
tentur. Forma  tum  globulorum,  tum  fibrillarum  nodo- 
sarum in  cortice  retinae  eadem  ipsi  visa  est  in  homine 
atque  in  ceteris  mammalibus  (e.  g.  bove,  sue,  ove,  capra, 
cane,  cuniculo,  lepore,  sciuro) ; eadem  denique  in  avibus, 
amphibiis  et  piscibus;  eadem  denique  in  fetu  apparuit 
atque  in  adulto  ....  In  media  retinae  parte  densissimum 
erat  stratum  corticale.  Hoc  vero  retinae  stratum  corti- 
cale cum  cortice  cerebri  comparantibus,  inter  summas 
similitudines  aliquam  fabricae  differentiam  exstare  facile 

patebit.  Etenim  si  a mira  ista  globulorum  et  fibrillarum 
nodosarum,  in  retinae  *)  pariter  atque  cerebri  cortice 
obviarum  similitudine  recedas,  id  potissimum  inter  utram- 
que partem  iiiterest,  quod  in  hac  vasorum  tenuissimorum 
copia,  in  ilia  autem  nihil  contextus  vasculosi  repe- 
ritur.  Sed  fibrae  globulos  coniungentes  iam  in  extrema 
retina  apparent,  maxime  vero  fibrae  a Laiigenbeckio 
in  medullari  cernuntur.  Si  boc  retinae  tabulatum  enu- 
dare  velis,  ope  penicilli  alterum  corticale  removendum 
est,  quo  facto  nibil  nisi  fibras  nodosas  et  tubulos  arti- 
culatos deprehendes.  Tubuli  articulati  intimam  continuo 
sedem  tenent  et  membranae  vasculosae  arcte  incumbunt. 
Fibrillae  et  tubuli  retinae,  minores  aliquanto,  nec  tamen 
semper,  apparent  atque  infirmiores  quam  in  cerebro;  ita 
ut  lineolas  istas  obscuriores  parietum  fines  designantes, 
unde  cavi  aestimantur  tubuli  articulati,  distinguere  ne- 
queas. Universi  igitur  tubuli , fibrosam  retinae  laminam 
constituentes,  inde  a prima  nervi  optici  in  retinam  expli- 
catione usque  ad  ultimum  eius  finem  decurrunt,  alter 
iuxta  alterum  iter  faciens,  neque  quod  certe  videtur, 
vera  anastomosi  iunguntur.  Magnitudine  sensim  decre- 
scunt; atque  in  posteriori  retina  validissimi  continuo  ipsi 
apparuere,  quo  magis  autem  anteriorem  retinae  finem 
versus  tendunt,  tanto  subtiliores  evadunt.  Maxime  vero 
ubi  in  ciliarem  retinae  partem  transitum  parant  et  ra- 
riores et,  intumescentiis  prae  ceteris  imminutis,  debilio- 
res inveniuntur,  ita  ut  leviter  undulatam  potius  quam 

*)  Idem  auctor  locum  ex  Fontana  (Viperngift  p.  68.)  de- 
scripsit hunc  : La  parlie  nerveuse  non  radie'e  de  la  re'line  (stratum 
corticale  nempe)  je  l’ai  lroure'e  aussi  compose'e  de  pelits  grains 
splieroides  contenus  par  une  loilc  cellulaire  tres  sul>ti)e  Iranspa- 
rente,  dans  la  quelle  iis  paraissent  en  quelqiie  sorte  s’enchdsser. 

articniatani  formam  ostendant.  Fibrillae  nodosae  simi- 
liter decurrunt,  et  ipsae  nbi  anteriorem  retinam  attige- 
runt, tum  numero  tum  magnitudine  imminuuntur.  Prae- 
sertim bli  illius,  quo  globuli  iunguntur,  decrementum 
esse  videtur,  ita  ut  nonnunquam  globulorum  solummodo 
series  deprehendatur.  Itaque  miram  quandam  fabricae 
similitudinem  fibrosam  laminam  retinae  inter  ac  cerebri 
substantiam  medullarem  et  albam  intercedere  sponte 
elucebit*).  Tametsi  Lang.  nullam  fere  globulorum  in 
intima  retina  collocatorum  mentionem  fecit,  Yolkmann 
tamen,  Valentin,  ipse  iam  Ebrenberg  tales  intra 
fibrarum  decursum  vel  fibras  nerveas  inter  et  tunicam 
vasculosam  visos  retulerunt. 

Ebrenberg  (Struetur  des  Seelenorgans,  1836.) 
effusionem  nervi  optici  in  retinam  ex  tubulis  articulatis 
et  globulorum  massa  inter  tubulos  et  corpus  vitreum 
posita  constare  docuit,  antequam  Langenbeck  ceteri- 
que  fere  omnes  de  retinae  microscopica  fabrica  scripse- 
runt. Globuli,  quasi  corticalem  membranae  nerveae 
partem  constituentes,  illis  in  substantia  cerebri  cinerea 
obviis  atque  nucleis  globulorum  sanguinis  simillimi  sunt. 
In  rana  et  piscibus  corpora  in  clavas  formata  et  cylin- 
drata (»Kblbcben  und  Stiibchen»),  eadem  in  cane  et  ansere, 
nec  vero  in  homine  invenit,  quorum  cum  tubulis  articulatis 
couiunctiouem  illustrare  nequivit ; quaeque  non  nervea  lu- 
cis nimis  fortem  vim  quodammodo  imminuere  ei  visa  sunt. 

*)  Lang-.  Fontanae  iterum  similis  arfjumenli  locum  affert  (1. 
1.  p.  79.)  : la  quelle  (la  pulpe  me'dullaire  <le  la  re’tine)  examine'e  arec 
les  plus  fortes  lentilles,parait  compose’e  de  tres  petits  corps  splieroides, 
unis  forlement  ensemLle,  et  comme  lies  par  des  membranes  ou  tilamens 
trfes  lins  et  transparenis. 

<jnem  virum  «iodum  sequufus  Volkmann  (Neue 
Beitragc  zur  Physiologie  des  Gcsichlsiuiies,  1836.)  6bras 
articulatas  iii  retina  adoptavit,  figuramque  praebet  qua 
bbrarum  effusionem  in  fasciculis  radiatis  cuniculi  et  leporis 
praecipue  demonstret.  Tubuli  articulati  anteriorem  finem 
versus  commeantes  diminuuntur.  Praeterea  tubuli  varicosi 
in  ansere,  strige,  meleagride  gallop.  quoque  ab  ipso  reperti 
sunt.  Volkmann  interdum  globulorum  maiorum  mino- 
rumque series  adeptus  est,  sic  in  homine,  bove,  rana.  Hos 
ex  sanguine  profectos  esse,  utEhrenberg  arbitretur,  ne- 
gat, quum  primum  variae  sint  magnitudinis,  deinde  in 
vasis  sanguiferis  foramina,  quibus  exeant,  non  invenian- 
tur, tum  eiusdem  generis  globuli  in  cerebro  medullaque 
spinali  oecurrant,  quum  praesertim,  si  globuli  isti  nec 
nervei  nec  sensus  capaces  essent,  eorum  ante  nervum 
opticum  expansum  sita  congeries,  lucis  radios  diminuens 
et  conturbans,  visui  officeret.  Globulorum  autem  mas- 
sam singularem  laminam  nequaquam  formare,  sed  fibras 
quoquoversus  circumdare  videri.  In  appendice  operis 
observatione  denuo  instituta  magis  ad  Trevirani  in- 
dicia mox  referenda  inclinat;  quamquam  iam  prius  cor- 
pora abrupta  cylindrata  capitibus  aliquanto  crassioribus 
praedita  ex  retina  papillarum  inscius  depinxerat. 

jyiichaelis  (IHiill.  Arcli.  18.37)  fibras  nerveas  super 
laminam  granosam  (de  qua  iam  diximus)  sitas  esse  cre- 
dit. Fibras  ipsas  0,0004'''  aequare,  earumqtie  tumo- 
res raros  parvosque,  in  piscibus  nullos  esse.  Fasciculos 
nerveos  clarissimos  reddi  spiritu  vini  cum  creosoto  mixto. 
In  anteriore  retina  fila  nervea  rariora.  Retinae  autem 
interiori  superficiei  tunicam  serosam  adhuc  adnatani  esse, 
cuius  superficies  exterior,  tunica  nervea  ipsa  remota, 

globalos  adhaerentes  multos  monstret,  qui  (0,0006'''  1.)  cras- 
siores quam  flbrae  nerveae,  atque  virgulis  eiusdem  amplitudi- 
nis quam  cyliiulrisint nervei, longitudinis  variae  adhaereant. 

Restat  hoc  loco,  ut  Y ale  n tinum  audiamus,  qui 
tunicam  oculi  nerveam  in  tres  partes  divisit.  Quem  se- 
quuti  si  ab  externo  latere  versus  medium  oculi  progre- 
dimur primum  fibras  ofTendimus,  tnm  tegumenti  aliquam 
massam,  »peripherische  Belegungsmasse«  ab  ipso  dictam, 
postremo  singularem  globulorum  turbam.  Fibrae  in  fa- 
sciculos collectae  plexus  formant,  quibus  singulae,  in 
homine  0,0013  1.  p.  amplae  ultro  citroque  commeantes 
modo  hunc  modo  ilium  fasciculum  invicem  mutuantur. 
Flexus  vero  intervalla  ovata,  sed  duobus  angulis  acutis 
instructa,  in  speciem  fusi  ficta  relinquunt.  Usque  ad 
tertiam  partem  anteriorem  et  ultro  cum  multa  aqua  mix- 
tus mercurius  sublimatus  corrosivus  seu  stanni  chloretum 
et  plexus  et  fibras  singulas  conspicuas  reddit.  In  oculis 
etiam  spiritui  vini  immissis  cernuntur  plexus.  A media 
retina  ad  anteriorem  versus  plexuum  stirpes  diminuuntur, 
quamquam  iu  angustius  spatium  sphaerica  oculi  forma- 
tione coactae  sunt;  ex  quo  verisimile  reddi  vult  au- 
ctor, fibrarum  partem  prius  reflecti  quam  ad  anteriorem 
retinae  marginem  pervenerit.  In  plexuum  maculis  et 
super  fibras  membranulam  quasi  globulorum  tegentium 
( »Belegungskugeln« ) indagavit,  qnando  aqua  instillata 
intima  grana  deluerat.  Globuli  vero  illi  albidi,  ro- 
tundi, granosi,  in  homine  0,0066  1.  p.  magni,  constant  ex 
involucro,  tum  et  ex  pellucida  et  ex  granosa  inhaerente 
materia,  tum  ex  claro  vesiculari  nucleo  et  grano  po- 
stremo simplici.  Omnino  prorsus  globulis  gangliorum 
aequiparandi  sunt.  Quum  maximam  partem  retinae  con- 
stituant, facillime  conspiciuntur.  Ex  omnibus  ait  or- 

gaiiis  sensiferis  retinam  unam  eos  possidere.  Subtla- 
vos,  microscopio  300ies  augente  angulatos,  liberos,  in 
homine  0,0042  1.  p.  magnos  intimae  membranulae  va- 
sculosae adiacerc.  Non  solum  autem  vasa  capillaria  tela 
cellulosa  conglutinari,  sed  etiam  laminam  nerveam  inti- 
mam et  mediam,  extimam  rursus  et  membranam  lacobi. 
In  avibus  intimum  tabulatum  globulis  non  ita  fartum 
esse.  Observationes  V alentin  in  cuniculo,  equo,  colubra 
natrice  (in  quo  globuli  maiores  priore  loco  descripti  ma- 
xime excellunt),  in  ansere,  anate,  columba,  falcone  insti- 
tuit (Repertorium  fur  Anatomie  1837.  250.)  Postea  con- 
tra Hcnleum  globulos  gangliorum  in  retina  sibi  visos 
defendens  nucleum  et  nucleolum  saepe  separatos  con- 
spici ait.  Optime  agi,  si  retina  aut  nullo  fluido  aut  sero 
sanguinis  tingatur,  quum  mera  aut  cum  albumine  saleve 
mixta  aqua  statim  deleantur  (ibid.  1839.  67.) 

G.  R.  Treviranus  miram  retinae  structuram  papillas 
scilicet  denotavit,  quae  cum  fibris  nervis  cohaereant. 
Studia  de  retina  microscopica  fausto  caruisse  eventu 
idcirco  dicit,  quod  haec  membrana  a corpore  vitreo  se- 
creta, aut  non  recens,  aut  in  aqua  detenta  ad  observatio- 
nes advocari  soleat.  Nihilo  secius  in  frustulis  a corpore 
vitreo  abruptis  aut  diutius  spiritui  vini  immersis  cylindros 
tenellos  discernere  adhuc  poterat.  Sed  corporis  vitrei 
abscissam  particulam,  cui  retinae  aliquantulum  adhaerebat, 
microscopio  submovere  solebat,  ne  praeparando  aut  exsic- 
cando haec  disturbaretur.  Quo  igitur  pacto  fibrae  iam  in 
externa  retina  conspicuae  cum  papillis  cohaereant,  ut  pa- 
teret, tunicam  nerveam  tenui  acutaque  forficula  oblique 
consecabat,  ut  margo  superficiei  corpori  vitreo  adiunctae 
super  eundem  externae  faciei  laminae  paullulum  promi- 


ii 


neret.  Sic  intellexit  in  cuniculi  retina  tubulos,  e quibus 
constet,  medullares,  0,0013^'^*)  latos,  angulum  subito 
quemque  formare,  anteriusque  versus  flexos  in  papillas 
eiusdem  magnitudinis  flnire,  (Beitrage  zur  Aufklarung 
der  Erscheinungen  nnd  Gesetze  des  organischen  Lebens. 
T.  I.  fasc.  ‘2.  3.  4.)  Sed  contra  (in  appendice  1.  1.  fa- 
sciculi 3.)  W cbero  assentit,  qui  cuniculi  papillas  ter  qua- 
terve  cylindris  maiores  dicat.  Apud  erinaceum  cyliur 
dros,  0,00044'''  1.,  quorum  truncorum  magna  semper  co- 
pia circumiaceat,  obtuso  fine  desinere.  In  homine,**) 
clarius  in  vulpe  et  mure  papillae  erant  eaeque  in  talpa 
crassae,  quamquam  in  externa  retinae  superficie  cylindri 
conspiciebantur  tenues.  Sed  in  erinaceo,  bove,  ove  etc. 
fines  fibrarum  externae  retinae  obtusi  neque  multo  cy- 
lindris ampliores  erant.  In  avibus  cylindros  (medullares) 
quoque  in  papillas  exire.  In  sturno  vulgari,  anate  (0,0013'"), 
mcleagride  galiopav. , cygno,  strige,  corvo  cornice  pa- 
pillas esse,  quae  eiusdem  fere  magnitudinis  quam  cy- 
lindri in  strige  sint,  in  cygno  illis  mullo  latiores  (cf. 
1.  c.  fascic.  .3.  p.  94.);  in  corvo  cornice  fibras  medul- 
lares ex  minimis  constitui.  Item  in  cyprino  carass.  pa- 
pillas 0,0016  — 0,0017'"  latas  cylindris,  quibus  insideant, 
non  multo  crassiores  esse,  retinam  vero  lucii  tam  den- 
sam, ut  cultello  duas  in  laminas  dividenda  sit,  si  micro- 
scopio  eam  perlustrare  velis.  Externam  tum  laminam 


*)  Huius  viri  docti  mensiones  ad  inillimeiri  modum  in.stituliis 
in  lineae  partes  verti,  quo  melius  eum  ceteris  comparentur. 

**)  Hominis  retina  raro  ol>.servata  e.st.  A Webero  autem, 
qui  duodecim  post  mortem  lioris  praeterl.ipsis  examinavit,  cum  ea 
cuniculi,  a Volkmanno  cum  ea  vituli  comparatur.  Cf.  quae  in- 
fra de  macula  lutea  traduntur. 

cvliixirus  curvatos  magnitudine  0,00044^'^  monstrare,  in- 
ternam cvliiidros  0,0013'^'  latos  ergoque,  si  recte  con- 
cludatur, compositos.  Crassiores  vero  fibras  acuto  bi- 
nas angulo  confluentes  corpora  fusi  similia  (0,00264  — 
0,00396 '^0  componere,  quae  nonnihil  acuminata  finiant. 
In  rana  cylindros  crassiores  ex  striis  obscuris  oriri  ul- 
tro incognitis,  quasi  pennae  radii  ex  scapo  progredien- 
tes. Ad  internam  retinam  flexos  in  conos  seu  papillas 
indutas  propage  tunicae  vasculosae  illius  membranae  de- 
sinere. Hanc  propagem  vasculosam  maxime  in  ranun- 
culis larvis  conspici  (I.  1.  fasc.  .3.  p.  96.).  Aqua  con- 
spersos fines  in  latitudinem  lineae  partis  0,0057,  cylin- 
drosque ipsos  0,0029 patere,  non  conspersos  recentes 
illos  0,0029'",  bos  vero  0,0019"'  tantum.  Papillarum 
autem  partem  maculam  gerere.  In  terrapene  clausa  cy- 
lindros corticales  satis  tenues  iam  in  externa  superficie 
retinae  ad  medullares  0,0029'"  1.  conglutinari,  fines  vero 
medullares  0,0059"'  latos  esse,  qui  tamen  in  papillas 
parvas  innatas  0,0029'"  I.  decrescant.  In  colubra  na- 
trice fibrillas  e.xternas  0,00088'"  1.  rursus  papillas  for- 
mare 0,0066'"  1.,  qui  mirum  in  modum  pigmento  in  in- 
terna superficie  invicem  distineantur.  In  animalibus  igi- 
tur superiorum  ordinum  tenuia  plurimum  fila  deflexa  in 
papillas  parvas  exire,  in  frigidi  sanguinis  animalibus  cy- 
lindros inprimis  medullares,  ex  minoribus  compositos  in 
papillas  amplas,  immo  duplices. 

II.  E.  Weber  (in  epistolis  ad  Retzium  et  Tre- 
viranum  missis)  retinam  cuniculi  ex  filis  rectis  triplo 
vel  quadruplo  globulis  sanguinis  minoribus,  quae  tumo- 
ribus illos  mcagnitudine  aequantibus  in  cava  sua  superfi- 
cie finiant,  constare  refert. 

Saepe  Wagiier  stniciuram  retinae  striatam  linea- 
rumqiie  circuitum  talem,  qualis  iii  digitorum  extremorum 
superficie  volari  cernitur,  atque  in  bovis  oculo  fibras 
nerveas  minimas  0,0011  — 0,00125'''  vidit. 

I.  Mueller  autem  internam  retinae  superficiem,  ex- 
ternamque  etiam  recenter  mactati  mammalis,  piscis  seu 
ranae  corpusculis  quasi  radiis  (stablormige  Kbrperchen) 
paiillulum  prominulis  stipari  refert.  Saepe  trunci  ra- 
diorum circumnant,  quod  idem  Treviranus  et  Volk- 
mann  adnotaverunt.  Trunci  autem  in  longitudinem 
multo  magis  quam  in  amplitudinem  patent,  in  rana 
saepe  longitudine  inter  se  dispares,  curvati  nonnulli.  In 
cuniculo  radii  liberi  non  . intumescentes  prostant,  nec 
vero  Mueller  in  rana  papillas  invenisse  dicit.  De  glo- 
bulis in  externa  retinae  superficie  quid  retulerit  supra 
iam  diximus. 

Gottsche  (Pfaff,  Mittheiluiigen  1836.  4.  Jahrg.  fasc. 
3.  4.  p.  40  sqq.)  quattuor  retinae  laminas  statuit,  intimam 
vasculosam  nominat,  quae  remanet,  si  retinam  aqua  ma- 
ceratam primum  solutione  mercurii  sublimati  corrosivi 
aetherea,  tum  kali  caustico  soluto  consperseris.  Tum  fibrae 
nerveae  sequuntur,  deinde  laminae  duae  supra  iam  de- 
scriptae. Sed  quum  postea  (ibid.  f.  5.  6.  p.  12  sqq.)  iu- 
dicium  suum  mutasse  videatur,  recentiores  eius  observa- 
tiones proferam.  Relinam  recentem  microscopio  sub- 
missam cum  tecto  stramineo  adspecto  confert,  fibrae  il- 
lius autem  non  recto  unoque  cursu  effunduntur,  sed  tan- 
quam  radiatim  e centro,  ut  ad  locos  quosdam  concurrant 
via  aut  recta  aut  magis  curvata.  Si  curva  via  duo  quasi 
fibrarum  flumina  contingunt,  vortex  nascitur.  In  qua- 
cunque autem  retina  vortices  occurrunt,  unus  in  solea 

vulgari  ct  aliis,  duo  in  esoce  lucio,  salmone  eperlano, 
cyprino,  aliis,  decem  vel  quindecim  verticilli  in  bufone. 
Bacilla  nervea  in  sue  et  cuniculo  vidit,  etiam  in  ariete, 
in  quo  duo  triave  ad  unam  papillam  concrescunt.  In 
felibus  nisi  quattuordecim  dies  natis  eadem  non  invenit, 
sed  grana  solum.  Aqua  pura  (minus  cum  saccharo  mixta) 
adspersa,  cylindros  extremos  in  papillas  se  retrahere  pu- 
tat. Aqua 'acidum  carbonicum  continens  illa  commu- 
tat, aqua  salita  et  spiritus  vini  adspectum  clarum  pror- 
sus delent. 

Eadem  in  avibus  (columba,  psittaco,  pyrrhola)  repe- 
rit,  sed  tenuia,  in  rana  autem  magna,  unumquodque  va- 
gina indutum  sic  ut  hanc  aliquid  superet,  praesertim 
in  piscibus  observavit,  ibique  latitudine  globulo  sanguinis 
humani  similia,  interdum  tumida  seu  fusi  instar  formata, 
saepe  flbris  minimis  cohaerentia.  Non  teretia  sed 
plana  esse  putat.  Praeterea  papillas  animadvertit,  quod 
nomen  extremis  filis  nerveis  non  reservavit,  sed  rei  pror- 
sus alii  imposuit.  Tres  varias  bacillorum  cum  papil- 
lis coniunctiones  enumerat.  Aut  enim  cylindrus  va- 
gina induitur  (sicut  in  rana  et  bufone)  aut  transmeat 
per  papillam,  quae  coni  forma  est,  cuiusque  basis  dia- 
metros triplo  fere  cylindro  amplior  est,  aut  bina  fila 
nervea  unam  papillam  perrepunt,  quae  pressa  in  duas 
disiungitur  (in  sturione),  seu,  quae  forma  fere  eadem  est, 
bini  cylindri,  quorum  quisque  fine  bulboso  oritur,  con- 
iuncti  adiacent  (in  cyprino  erythroophthalm.  ct  trigla 
hirtind.)  Forma  papillarum  secunda  et  tertia  in  una 
eademque  retina  occurrunt  sic,  ut  vorticis  centrum  pa- 
pillas duplices  habere  soleat,  radii  ab  ipso  abeuntes  ma- 
xima ex  parte  simplices  ostendant.  Papillae  sine  virgulis 


quoque  obveniunt.  Utracque  in  utraque  retinae  supcrG- 
cie  conspiciuntur ; in  muraena  anguilla  tenuissimae  sunt, 
in  accrina  vulgari  papillae  maximae. 

May  er  (Elementarorganisation  des  Seelenorgans 
1839.  p.  51 — 57)  ranae,  salamandrae  et  lacertae  aliorumquc 
animalium  retinam  observavit,  aut  aqua  aut  alio  ex  ani- 
malibus sumto  succo  in  ruinas  divulsam.  Praeter  quen- 
dam  ex  atomis  constantem  pulverem,  globulos  alios  ea- 
dem ac  nuclei  globulorum  sanguinis  magnitudine,  alios 
minores,  tum  bacilla  et  columnas  magnitudine  diversas, 
tum  particulas  alias  oblongas  quadrangnlasque,  alias 
prorsus  quadratas  animadvertit.  Bacillorum,  columna- 
rum, particularumque  modo  dictarum  crassitudinem  qua- 
ter seu  sexies  latitudo  superat.  Haec  variat  quidem,  sed 
columnae  latiores  e tenuioribus  constare  videntur.  Co- 
lumnae interdum  curvantur  aut  in  anniilorum  formam  re- 
diguntur, quod  auctor  (p.  53)  pressu  iiiagno  exercito  fieri 
refert.  Ex  quadratis  particulis  et  particulae  quadrangu- 
lares quidem  sed  longiusculae,  et  columnae  integrae  con- 
glutinatae sunt.  Columnas  sic  gigni  ex  earum  lineis  trans- 
versis magis  minusve  claris  concludit,  illas  etiam  in  par- 
tes quadratas  modo  quasi  delapsas  ipse  vidit.  Saepius 
illarum  unum  finem,  harum  unum  aut  utrumque  finem 
rotundatum  invenit.  Quadratas  porro  sua  sponte  mo- 
veri, atque  ex  sanguinis  globulis  formari  affirmat.  Utras- 
que in  retinae  reptantium  et  avium  superficie,  corpori 
vitreo  contigua  impositas  esse,  in  salmone  multo  tenuio- 
res qnam  in  cyprino,  salamandra  et  rana  esse  dicit. 

Rem  ab  (3Iiiller,  Arcbiv  1839)  retinam  in  tres  par- 
tes divisit.  Extimam  magnis  cellis  constare  dicit,  mediam 
vero  componi  tubulis  nerveis,  qui  initio  fasciatim  dis- 

persi  postea  singulorum  aut  pliiriiini  tubulorum  plexus 
ibrment,  quosque  saepe  in  cuniculis  prope  ab  anteriore 
retina  Gne  persequutus  sit.  Tertiamqiie  camque  intimam 
radiis  cylindratis  inter  se  concretis  consitam  esse.  In 
iunioribus  autem  cuniculis  Gla  potius  nervea,  undique  ef- 
fusa, prorsus  recta,  quae  fissuras  transversas  multas  ha- 
beant, conspici,  si  retinae  fragmentum  humore  aqueo 
sparsum  sine  ullo  pressu  observetur.  £orum  partes  ma- 
iores facile  frangere,  omnino  fibras  interioris  partis  tubu- 
lis mediis  multo  fragiliores  esse;  tubulos  ranae  fere  qua- 
druplo eis  cuniculi  tenuiores  esse,  totiesque  truncos  il- 
lius nerveos  latiores  quam  huius  esse.  In  plurimis  ani- 
malibus unum  truncorum  finem  plus  minusve  tumidum 
esse,  cosdemque  in  maioribus  mammalibus  (bove,  sue) 
fissuram  transversam  habere,  in  qua  tumor  (papilla  di- 
cta) facile  a trunco  solvatur.  Tumore  soluto  nonnunquam 
pallidum  tenuissimumque  filum  a trunco  in  papillam  in- 
trans observari.  In  recentissima  retina  (praesertim  cu- 
niculi) truncos  quasi  sua  sponte  et  voluntate  ab  aliis  se 
solvere,  solutos  serpere  aut  hinc  illinc  ferri.  Eosdem 
quoque  ubi  nervus  opticus  in  oculum  intret  adesse.  Saepe 
alterum  alteri  crassiori  acutum  angulum  formantem  ad- 
haerere. 

Ex  II cnici  lucubrationibus  (1.  c.)  haec  est  retinae 
structura.  In  retina  integra  fibrae  sunt  nerveae  ex  vagina 
ct  clara  media  materie  compositae,  quae  facile  dirum- 
puntur, ac  quum  materia  illa  effluat,  truncos  illos  om- 
nibus notos  gignunt.  Quorum  alii  ceteros  duplo  vel 
triplo  magnitudine  superant  qtque  geniculati  sunt.  Aut 
in  finibus  coriiin  aut  in  geniculo  ipso  tumores  con- 
spiciuntur. Acido  acetico  pallidi  et  curvi  redduntur. 

aqua  pura  sic  convolvuntur,  ut  discum  pertusum  (Ehren- 
bergii  quosdam  globulos,  Valentini  vero  globulos  gan- 
gliorum) fingant.  Primo  aqua  papillam  seu  tumorem  seu 
uncum  tantum  trunci  extremi  efficit,  poslea  demum  in  di- 
scum convolvit.  Sed  humor  aqueus  eundem  tumorem  seu 
capitulum  lentius  quidem  sed  certius  provocat.  Quod  papil- 
larum genus  alii  cique  intimorum  truncorum  non  aequan- 
dum est.  Posterius  enim  in  fine  eorum  ad  nervum  opticum 
verso  latet  et  pressu  protruditur,  atque  in  recentissima  re- 
tina coni  forma  in  tenuissimam  acum  exit.  IIoc  potissimum 
in  ranis  occurrit.  In  quibus,  sicut  fere  semper  in  piscibus, 
acus  iii  tenuissimum  pallidumquc  filum  abit,  longitudine 
trunco  aut  par  aut  minus.  Inter  truncum  et  papillam 
saepe  linea  transversa  intercedit,  qua  clara  materies  trun- 
cum explens  praeciditur,  ut  haec  interdum  tamen  in  pa- 
pillam paululum  exstet.  In  aqua  autem  papilla  acuta 
in  globulum  pallidum,  truncum  latitudine  superans,  com- 
mutatur. Truncus  ipse  mollis  quidem,  nihilominus  ta- 
men fragilis  est.  Qui  si  illisu  aliquo  frangitur,  inter 
partes  diruptas  clara  et  quasi  oleosa  materia  cernitur. 
Motum  radiorum  voluntarium  auctor  negat,  oculos  ra- 
narum et  piscium  observatu  faciliores  quam  avium  ct 
mammalium  commendat. 

Bidder  (Mulier,  Archiv  1839.)  truncos  in  esoce 
lucio  0,00274^''  latos,  usque  ad  0,04386'''  longos,  in  rana 
0,00164  — 0,00338'"  latos,  maximos  0,02632'"  longos, 
in  gallina  0.00154-  0,00219'"  latos,  usque  ad  0,01315'" 
longos;  in  vitulo,  cane,  feli,  cuniculo,  aliis  mammalibus 
0,000713  — 0,00165'"  crassos  invenit.  In  ranae  retina 
bacilla  extrema  in  uncorum  formam  mutari  seu  ita 

complicari  ut  eorum  fines  inter  sc  contingant,  cuin  Heu- 
leo  consentiens  refert.  Idem  in  esoce  vidit;  ex  quo  pisce 
quas  Tre  vir  a n us  descripsit  papillas  duplices  ex  bacillis 
sic  complicatis  deducit.  In  mammalibus  supra  nominatis 
truncos  in  spiras  aquae  vi  mutatos  ( »spiralformig« ) 
semper  deprehendit,  quibus  quaedam  cum  gangliorum 
globulis  similitudo  est.  E retinae  superficie  externa 
truncos  facile  defricare  potuit,  quod  in  avibus,  ubi  ean- 
dem sedem  tenent,  penicilli  aut  cultri  ope  ipsi  contigit. 
Sed  in  his  aqua  vel  saliva  tincti  alio  modo  corrum- 
puntur, quum  in  lagenae  formam  transeant,  ut  corporibus 
Ebrenbergii  clavatis  ex  ansere  simillimi  reddantur.  Ne- 
que tamen  aqua  aut  alio  fluido  aut  pressu  opus  est  ad 
hanc  speciem  efliciendam.  In  aquila  fulva  cylindri  trunci 
magnitudine  eisdem  ranae  pares  sunt.  Tumores  in  eorum 
geniculis  sunt,  quod  iam  II en  1 e observavit.  Praeterea, 
quo  magis  curventur,  eo  frequentiores  et  maiores  e.\ 
concavo  eorum  latere  oriuntur  lineae  ohscurae  transver- 
saeque,  quae  ad  convexum  latus  progressae  sensim 
evanescunt.  Acumina  quae  in  finibus  cylindrorum  non 
liberis  sedent,  saepeque  in  fila  transeunt,  ab  11  en  leo  de- 
scripta, in  esoce  lucio,  filumque  interdum  recto  cursu 
ex  illis  pendens,  saepius  vero  obtusum  angulum  formans 
reperit , papillasque  demum  falso  nominatas,  filo  con- 
voluto fortasse  fictas,  a cylindris  autem  bene  distinctas 
e proprio  adspcctu  refert.  Cylindrorum  vaginam,  si 
oleosa  substantia  ex  II  e n 1 e i sententia  inessct,  certe  valde 
duram  esse  dicit,  quum  illis  disruptis  sineque  dubio  illa 
materia  effluente  non  collabatur.  Omnino  cos  solidos 
potius  esse  credit.  Filum  iam  descriptum  collapsum 
cylindrum  ipsum  esse  non  putat,  quum  illius  cursus 

directus  idem  maneat,  si  maxima  etiam  vi  ad  aliud  cor- 
pusculum allidatur.  Motus  cylindrorum  voluntatis  speciem 
nullam  habet,  Eorum  situs  est  directus,  vortices  enim 
in  recenti  retina  non  oxistunt.  Existunt  tamen  si  hanc 
membranam  ex  oculo  desumpseris.  Sic  igitur  agas.  Cor- 
nea decisa  atque  in  posteriore  bulbi  latere  sclerotica  et 
choreoidea  desumptis  oculum  sub  niicroscopio  ponas  ita 
ut  retinae  pars  denudata  in  supinum  tendat. 

Valenti  n et  Midi  aciis  purpurea  corpuscula  in 
lamina  lacobiana  aut  in  retina  ipsa  avium  nonnullarum, 
de  quibus  iam  sermo  fuit,  viderunt;  praeterea  Gottsche 
(PfafT,  Mittheilungen  fasc.  9.  et  10.  p.  10.)  in  avium  cho- 
reoidea flava  et  fusca  pigmenti  grana  conspe.xit.  Quo- 
rum rationem  tandem  Bidder  diligenter  inquisivit.  In 
gallina  neque  minus  in  aquila  fulva  rotunda,  et  lutea 
( "strohgelbe  « ) et  purpurea  puncta  invenit,  de  quibus 
hoc  profert.  Numerus  punctorum  purpureorum  eo  lu- 
teorum quadruplo  ubique  niaior.  Quodam  ordine  disper- 
tita sunt  sic  ut  non  contingant  sed  intervallis  minime 
' duplo  quam  puncta  maioribus  inter  se  distinguantur. 
Finem  vero  totum  truncorum  omnium  et  cylindratorum 
et  clavatorum  punctum  tale  occupat.  Sed  levis  baec 
est  coniunctio,  quum  et  trunci  et  globuli  rubri  separati 
crebro  inveniantur.  Globulorum  purpureus  seu  flavus 
color  aethere  diluitur;  diluitur  quoque  sine  aethere  si 
maiores  fiunt.  Maiores  autem  etiam  colore  nondum  di- 
luto obveniunt,  quanquam  globuli  duo  forte  contigui 
non  semper  confluunt. 

Quum  cylindrorum  fines  choreoideam  petant,  atque 
tunica  lacobiana  inter  hanc  ct  retinam  ipsam  sita  sit, 
inquisivit,  num  forsan  cylindri  cum  punctis  rubris  tunicae 

lacobianac  adlribucndi  sint.  Dciiule  cx  his  caus- 
sis cylindros  non  retinae  partes  esso  iudicavit.  Pri- 
mo haec,  quae  est  Valentini  observatio,  compo- 
nitur verrucis  , quarum  quaeque  iu  extremo  suo 
fine,  fere  ut  bacilla  retinae  adlribula,  globulum  fert. 
Et  horum  et  verrucarum  fines  choreoideam  versus  directi 
sunt.  Et  tunica  lacobiana  aqua  a retina  disiungitur  et 
rtinae  gallinaceae  pars  aquae  ope  separata  bacilla,  prae- 
sertim vero  puncta  illa  rubra  habet.  Verrucae  Valen- 
tini anae  bacillis  aqua  mutatis  quodammodo  similes  sunt. 

llenle,  quae  tunica  lacobiana  nominetur  oporteat, 
prorsus  incertum  esse,  membranae  aValentino  sic  dictae 
verrucas  seu  potius  cellas  situ  et  magnitudine  et  forma 
et  chemica  ratione  a retinae  bacillis  differre,  haec  vero 
etiam  in  avibus  aqua  plicari  et  convolvi  acidoqiie  ace- 
tico  pallescere  adnotat.  Se  puncta  rubra  in  bacillis 
quidem  in  retina,  quam  Bidderi  ratione  praeparasset, 
observasse,  se<l  disrupta  membrana  aut  puncta  separata, 
aut  in  celiis  rotundis  seu  ovatis  limpidisqiie  inclusa, 
aut  in  extremis  corpusculis  claris  longiusculisque  sive 
in  fusi  speciem  formatis  posita  osse.  Haec  tamen  cor- 
puscula a bacillis  T re  v ir  a n i differre,  posterioribus  enim 
multo  clariora  esse,  uno  fine  tumida,  altero  acuminata, 
huius  truncos  praecisos  ct  rectos  esse.  Illa  non  tam 
celeriter  aqua  mutari,  quam  hi  punctum  rubrum  nun- 
quam ferentes.  Attamen  revera  puncta  non  nisi  cum 
corpusculis  desumi  posse. 

E Langenbeckii  sententia  peculiaris  est  retinae  pis- 
cium structura;  »Iletina<<  , inquit:  » piscium  maxime  spino- 
sorum peculiarem  quandam  exhibet  fabricam.  Facillime 
enim  in  complures  laminas,  aliquantum  diversas,  eamdiffin- 


32 


dere  licet;  atque  si  tunicam  lacobianam,  in  piscibus 
quoque  exteriorem  illius  superficiem  inrolventem  excepe- 
ris, in  tres  omnino  laminas  retina  discedit.  Prima  quae 
lacobianam  tunicam  spectat,  crassiiiscula,  in  superficie 
granulosa,  mollis,  pulposa,  profundius  fibrosam  et  fir- 
miorem compagem  possidet,  llanc  interdum,  maxime 
si  spiritu  vini  bulbus  fuerit  retentus,  in  duas  iterum  la- 
minas segregare  contingit,  ita  ut  lamina  granulosa  — 

breiige  oder  aeussere  Lamelle  a Gottsche  vocata  a 

subsequenti  fibrosa  — glatte  oder  mittlere  Haut  (Gott- 
sche) secedat.  Hanc  denique  altera  quaedam  sequitur 
lamina  peculiaris,  fibrosa  et  ipsa  quidem,  sed  pertenuis 
et  fibrillis  cylindraceis  rarioribus  instructa,  quae  eadem 
fere  diametro,  qua  fibrillae  primitivae  (cylindraceae) 
nervorum,  certo  ordine  altera  iuxta  alteram  positae, 
certisque  intervallis  sese  excipientes  inde  a nervi  optici 
introitu  anteriora  versus  radiatim  procurrunt,  unde  la- 
minae radiatae  (Strahlenhaut,  Gottsche)  nomen  accipit. 
Huic  denique  substrata  apparet  membrana  vasculosa, 
corpori  vitreo  quam  arctissime  annexa,  nec  ullo  connu- 
bio  retinae  medullari  adiuncta,  ita  ut  quod  v.  Haller 
iam  observavit,  nulla  vasa  rubra  retinae  inveniantur.  — 
De  altera  ista  lamina  radiata  prae  ceteris  nobis  disse- 
rendum videtur.  Secundum  Gottsche  igitur  haec  la- 
mina vera  est  fibrillarum  nervi  optici  continuatio,  simi- 
lis structurae  quam  quae  in  retina  leporis  et  cuniculi 
inveniantur.  Cui  sententiae  equidem  adstipulari  nequeo. 
Etenim,  quas  supra  memoravimus,  fibrillae  medullares, 
albidae,  ad  instar  radiorum  retinam  leporinam  percur- 
rentes, mire  conflantur  tubulis  cerebralibus  articulatis; 
in  piscibus  autem,  quod  doct.  Gottsche  commemorat 

ct  quod  iiosmct  ipsi  in  lucio,  cyprino  carp.,  tinca,  caras- 
sio,  salmone  farionc  vidimus,  liacccc  lamina  radiata 
fibrillas  exhibet  cylindraceas,  quae  certis  intervallis  altera 
iuxta  alteram  decurrentes,  radiatim  anteriora  versus  ten- 
dunt et  ad  marginem  capsulae  lentis  desistere  mihi  vide- 
bantur. Singulae  illius  fibrillae  microscopio  inspectae, 
cylindraccae  apparent,  planae,  albidae,  eiusdem  ubivis 
crassitudinis  et  fibrillis  primitivis  cylindraceis  nervorum, 
inprimis  ciliarium,  quam  simillimae.  Spiritu  vini  alFuso 
albidiores  evadunt;  disruptos  globulos  edere  observavit 
Gottsche.  Quare  si  fibrillae  essent  nervi  optici,  id  quod 
doct.  Gottsche  contendit,  hae  in  piscibus  aliam  omnino 
fabricam  ostenderent  atque  in  ceteris  animalibus,  quibus 
tubulis  cerebralibus  articulalis,  certis  intervallis  tumidis, 
stratum  fibrosum  retinae  conflari  memoravimus.  Tan- 
tam vero  fabricae  dliferentiam  in  piscibus  reperiri  vix 
tibi  persuadebis.  Quae  cum  ita  sint,  exterior  illa  lamina, 
quam  Gottsche  in  duas  iterum  partes  discedere  iubet, 
pro  vera  retina  medullari  habenda  mihi  videtur.  La- 
minam vero  istam  radiatam  pro  uberiore  quadam  in 
piscibus  nervulorum  ciliarium,  in  retinam  abeuntium, 
copia  habere  velim.  In  hac  tamen  re  non  potui  mihi 
satisfacere,  ideoque  pro  certo  affirmare  non  ausim, 
maxime  cum  ab  omnium,  qui  hanc  rem  tractarunt,  ob- 
servationibus discrepet.»  Ex  ipsius  etiam  disquisitioni- 
bus microscopicis,  in  lucio  ct  salmone  farionc  institutis, 
nervus  quidam,  qui  cum  nervo  optico  bulbum  paulo  hoc 
tenuior  intrat,  constat  ex  fibrillis  nerveis  cylindraceis; 
ciliaris  igitur  nervus  in  piscibus  solito  crassior  Lan- 
gcnbcckio  videtur.  Surculum  huius  nervi  per  corpus 
vitreum  ad  lentem  crystallinam  properare,  ubi  in  uodu- 

Ium  intumcsceni^  campaniilam  llalleri  rormct.  Qui 
autem  surculus  quum  tertia  fere  parte  trunco  tenuior 
sit,  suspicari  licere  praeter  illum  alios  etiam  ramos 
adesse,  ad  intimum  bulbum  penetrantes.  Hanc  igitur 
ob  caussam,  et  quod  fibrillae  laminae  radiatae  nervulo 
campanulam  formanti  simillimae  sunt,  illas  eiusdem  nervi 
ciliaris  ramos  esse  sibi  videri.  — Laminam  radiatam 
corpori  vitreo  et  membranae  vasculosae  firmius  inhae- 
rere quam  retinae  medullari.  — Simillimum  igitur  ner- 
vorum retinae  et  vasorum  in  piscibus  esse  decursum.  Vaso- 
rum nempe  unum  alterumve  per  corpus  vitreum  pene- 
trantem ad  campanulam  formandam  conferre,  maiorem 
autem  partem  in  superficie  corporis  vitrei  decurrere. 

Restant  autem  nonnulla,  quae  adhuc  ad  retinam  per- 
tinent, absolvenda,  sc.  eius  vasa  sanguifera,  finis  an- 
terior, maculalutea,  foramen  centrale,  deinde  chemica  ratio. 

A multis  vasa  capillaria  describuntur  quasi  inti- 
mum huius  membranae  stratum.  Treviraiius  fibril- 
las ubi  ad  corpus  vitreum  inclinentur,  per  foramina 
retis  vasculorum  ire  dicit,  quae  a vena  centrali  nervi 
optici  oriantur,  paullo  post  per  rete  vasculosum  transire, 
quod  ab  arteria  centrali  retinae  dispergatur,  postremo 
indutas  et  obtectas  vaginis,  quae  ab  intimo  retinae  strato 
vasculoso  formentur,  finire.  Va  lenti  n quoque  intimam 
retinae  partem  vasculosam  inspexit,  rete  ab  arteria  cen- 
trali nervi  optici  et  ab  arteriis  ciliaribus  ortum,  fora- 
mina rotundiuscula  aut  quadrangularia  relinquens, 

♦)Nerviilos  ciliares  omnino  in  animalium  oculis  Langenbeck 
imprimis  commemorat,  tum  ex  plexu  carotico  nervi  sympathici  atque 
ex  ganglio  ophthalmico,  tum  forsan  ex  ganglio  sphenopalatino  ortos,  om- 
nes ciim  nervo  optico  hiilbuin  intrantes,  quos  super  relinam  effundi  dicit. 


tel»  rcllnlosa  ut  membrana  expansum.  item  libras 
telae  cellulosae  in  membrana  vasculosa  Langen- 
beck  vidit,  arteriolas  vero  retinae  ipsi  propius 
adiacentes,  quam  venulas,  vasaque  centralia  fibrarum 
medullarium  cursum  sequentia.  Ubi  autem  fasciculi  magni 
duo  nervi  optici  librarum  iii  retina  sunt  (ut  in  lepore, 
cuniculo)  vasa  praecipue  in  spatio , quod  medium  his 
fascibus  interpositum  restat,  in  ramos  exeunt.  Nervorum 
ciliarium  unus  arteriam  centralem  sequens  eius  surculos 
comitari  dicitur.  Retinae  vascula  cum  iisdem  zonulae 
in  foetu  suillo  coniuncta  conspexit. 

Gottsche  vascula  retinae  apud  mammalia  in  hac 
ipsa,  apud  pisces  iii  corpore  vitreo  restare,  si  hoc  dem* 
seris,  adnotat.  Secundum  Krauseum  autem  minima 
retinae  vascula  0,00185^''  ampla  sunt. 

Secundo  loco  de  hiie  retinae  antc‘riore  dicam.  Ex  Tre- 
V i r an  i indicio  non  tunica  nervea,  sed  vasculosa  tantum  in- 
terna aliaque  externa  ad  zonulam  Zinnii  pergunt.  Ex  Gott- 
s c h e o non  lamina  granosa  zonulam  attingit,  sed  solida  illa 
cum  eadem  lirmiter  cohaeret,  fibrillae  autem  nerveac  usque 
ad  vasculum  marginale  retinae  procedunt.  Ex  Michae- 
lis  sententia  zonula  et  tunica  nervea  per  aliquod  spa- 
tium suppositae  sunt,  quae  ratio  in  diversis  animalibus 
differt.  Valentiii  quoque  retinam  zonulam  inter  et 
coronam  ciliarem  prope  capsulam  lenticularem  margine 
vallato  finire  dicit.  Similis  extat  S ch  n c i d er  i opinio*). 

*)  Cf.  Heusinger,  Zeiisch.f.  Pliysik.  1834.  Ibidem  in  retinae  parte 
lineae  4 a maximo  lentis  crystallinae  circuitu  invenisse  adnotat: 
„KegelfOrmige  KOrperclien,  welclie  sicU  unier  verschiedener  Gestalt, 
liald  rundlicli,  liald  liinglicli  endigen  und  fast  in  verschiedenen 
Riclitungen  kleine , n uislige,  den  Fettkltiinpchen  iiluiliche  Vor- 
sprlinge  bilden  wie  Zungenw«rzchen“. 

Secundum  liaiigcnbecklum  autem  ciliaris  retinae 
pars  exsistit,  qui  componitur  ex  tela  cellulosa,  qua  cor- 
pori ciliari  choreoidis  affixa  tenetur,  deinde  ex  vera  reti- 
nae medulla  fibris  videlicet  nodosis  et  varicosis;  mem- 
brana denique  vasculosa  illis  substrata.  Quae  lamina 
posteriori  retina  quarta  circiter  parte  tenuior,  corpori 
ciliari  choreoidis  substrata  zonulam  tegit,  firmiter  cor- 
pori vitreo  magisque  adhuc  zonulae  adnectitur.  Qua 
parte  processus  ciliaris  choreoidis  capsulae  lentis  incum- 
bunt, ea  et  ipsa  retina  capsulae  adiacet,  nullum  vero 
cum  co  connubium  iniens.  Ad  anteriorem  processuum 
ciliarium  choreoidis  finem  quum  pervenit,  stratum  corti- 
cale et  maxima  pars  fihrarum  nodosarum  desistunt, 
pars  tamen  suhito  reflexa  superiorem  processuum  faciem 
vcstft.  Quo  loco  uvea  ex  orbiculo  ciliari  procedit  et 
processus  ciliares  desinunt  planum  cum  choreoide  con- 
tinuum, ibi  retinam  ulterius  prosequi  nequis.  Utrum 
forsan  hoc  loco  connubium  aliquod  retinae  aut  eiusdem 
nervulorum  intercedat  cum  nervis  ciliaribus,  nec  ne, 
auctor  pro  certo  indicare  non  potuit.  De  fine  retinae 
anteriore,  quid  antiquiores  senserint,  apud  ipsum  per- 
benc  dispositum  invenies. 

Sequitur,  ut  de  origine  et  natura  maculae  luteae 
Langenbeckii  sententiam  prae  ceteris  comme- 
moremus, qui  aliorum  hac  de  re  iudicia  uherius  per- 
tractavit. Ipse  autem  maculam  istam  co  deducit,  quod 
phosphorus  pinguedini  oxygeniuni  subtrahat,  quum  pin- 
guedo, oxygenio  demto,  carbone  relative  ditior  colorem 
fusciorem  assumat.  Macartneius  mirum  in  modum 
maculam  luteam  ut  ganglion  considerat. 

Grube  macnlam  luteam  recentis  oculi  humani  no- 
vissime inquirens,  cetera  retina  elatiorem  vidit,  longiu- 
sculis vero  et  rotundis  corpusculis  compositam,  quae 
quater  quiiiquiesvc  ceteris  minora  sunt,  atque  ad  iines 
maculae  versus  crescunt,  ubi  ab  his  non  amplius  difle- 
runt.  (Mulier,  Archiv,  1840.  p.  38.) 

Foramen  centrale  tale  Langenbeck  non  vidit, 
quale  ex  natura  exsistere  neque  per  vim  illatam  esse 
dicere  potuisset;  Treviranus  verum  foramen  esse 
contendit.  Micbaelis  tabulati  granorum  extenuationem 
atque  hiatum  parvum  in  stellae  flguram  redactum  aut 
oblongum  ibi  intellexit,  quem  circa  fibrae,  peculiari  modo 
ordinatae,  aut  arcuatim  currentes  aut  aliae  ad  alias  ver- 
gentes dispiciebantur.  Valenti  ii  eodem  loco  lacunam 
clavatam  (»kolbig(<)  in  globulis  parvulis  esse  dicit,  ubi- 
que nervus  opt.  explicetur,  globulos  item  deesse. 

Chemicum  globulorum  retinae  habitum  Laugen- 
beck  solus  accuratius  tractavit.  Inter  globulos  retinae 
atque  nucleos  globulorum  sanguinis  miram  quandam 
intercedere  similitudinem  refert,  quum  externam  formam 
si  spectaveris,  tum  naturam  chemicam.  Globulos  enim 
sanguinis  ranae,  acidi  acetici  ope  putamine  suo  libera- 
tos, cum  globulis  retinae  comparavit.  Haec  autem  ex- 
perimenta, pauca  quidem  ob  rei  didicultatem , nullum 
discrimen  exhibuerunt.  Namque  aqua  destillata,  acidum 
aceticum,  spiritus  vini,  mercurius  sublimatus  corrosivus 
neque  globulorum  sanguinis  nucleos  neque  globulos  re- 
tinae quidquam  mutarunt.  Kali  causticum,  ammonium  cau- 
sticum utrosque  quam  celerrime,  kali  carbonicum  et  phos- 
phoricum  lentius  dissolverunt.  Ammonio  muriatico  aifuso 

initio  intumescunt,  deinde  solvuntur.  Acidum  sulphuri- 
cum  et  muriaticum  atque  aqua  chlorata  itidem  delet 
ac  dissolvit.  Acidum  nitricum  autem  nucleos  globu- 
lorum sanguinis  celeriter,  globulos  retinae  diFliculter  et 
lente  solvere  ipsi  videbatur  j id  quod  pinguedini  globu- 
lorum nerveorum  tribuere  vult. 

Pauca  ceterorum  chemica  experimenta  lam  relata 
non  repetam. 

Nonnulla  deinde  de  retina  morbosa  dicenda  sunt. 
Langenbeck  eius  melanosin  observavit,  ubi  verum  ante 
eam  situm  pigmentum  sibi  visum  est,  dein  fungum  medulla- 
rem, cuius  structura  microscopica  sanae  retinae  maxime 
respondit,  tum  neuromata,  quae  globulorum  medullarium 
ipsorum  incremento  morboso  exorta  putat,  tum  retinam 
emollitam,  cuius  globuli  fibrillaeque  magis  minusve  eva- 
nuerant restante  quadam  mucosa  materia,  retinae  phthi- 
sin,  ubi  medulla  plane  defuit. 

Similis  est  Valentini  disquisitio  (de  functionibus 
nervorum  1839.  p.  14.)  Retinam  oculi,  qui  per  quinque 
annos  non  omnino  coecus  fuerat,  non  mutatam  invenit, 
«completa  autem  caecitate  per  annos  durante, « ait,  «ma- 
cula lutea  pallidior  fit  et  tandem  evanescit.  Loco  vero 
retinae  membrana  fibrosa  plus  minusve  irregularis,  quae 
fibris  cylindricis  albidis  componitur,  neque  ullum  granu- 
lorum, globulorum  nucleatorum,  fibrarum  nervearum 
primitivarum  et  verrucarum  externarum  vestigium  prae- 
bet. Nervi  optici  fibrae  nerveae  adeo  evanescunt,  ut 
earum  loco  fibrarum  cylindricarum  congeries  existat. 
Inde  vero  evenit,  ut  et  tenuior  sit  et  colore  griseo  aut 
albido  utatur,  veluti  fere  n.  mollis  recens  plexus  carotici 
mammalium  ruminantium.  Quae  fibrae  a fibris  vaginarum 

liuius  nervi  sanaram  maiori  mollitie,  colore  griseo  et  fa- 
scicnloriini  coniunctione  permultum  abhorrent.  Num 
vero  sanarum  vaginarum  mutatione  morbosa  exorta  sint 
nec  ne  diiudicare  non  possum. « 

Denique  audias  nonnihil  de  animalium  vertebris  ca- 
rentium retina. 

Krohn  (Nova  acta  N.  C.  XVII.  2)  in  cepbalopo- 
dis  totam  retinam  pigmento  obduci  putat.  Secundum 
Mtillcrum  Iones  (Lond.  a Edingb.  phil.  mag.  1836. 
lan.)  retinam  loliginis  et  octopodis  ut  videtur,  in  duas  la- 
minas, pigmento  sciunctas  secuit.  Unam  (internam?) 
ex  brevibus  rectisque  fibris  constare  atque  introrsum 
in  teneram  puiposamque  materiem  abire.  Valentin 
insectorum  retinae  structuram  cum  superiorum  anima- 
lium retina  conferre  non  dubitat.  (Verhandlungcn  der 
Kais.  Leop.  Carol,  Acad.  XVIII.  1.  p.  169.) 

Brandts  quoque  (3Iiiller,  Arch.  1838.  CXXXIX.) 
in  araneae  oculo  globulos  finibus  tumidis  fibrarum  ner- 
vearum  insidentes,  sepiarum  relinam  cylindris  rectis  com- 
positam invenit.  Cf.  Treviranus  (1.  c.  V.  I.  fasc.  2. 
p.  65.;  fasc.  4.  fig.  45 — 50.)  et  Rcmak  (Multer,  Archiv 
1839.  p.  169.) 

lam  proprias  de  retina  observationes  expositurus, 
quo  modo  eas  institui,  dicam.  Microscopio  composito 
quum  retinam  integram  vix  clare  pcrspicias,  aut  com- 
pressorio  aut  non  inepte  digitis  ipsis  inter  laminas  duas 
vitreas  sitam  retinae  particulam  satis  parvam  premas,  ut 
singulae  eius  partes  separentur  et  separatae  eo  melius  co- 
gnoscantur. Coniunctio  quidem  particularum  minimarum 
sic  divellitur^  sed  forma  co  melius  dignoscitur.  Hac 

vero  e.tiam  atl  illam  ducimur,  praesertim  quum  pressu 
leniter  aucto  nonnullae  partes  saepius  adhuc  cohaeren- 
tes conspiciantur.  ]Ve  timeas,  ut  eas  pressu  nisi  nimio 
conteras,  nam  debilis  earum  est  cohaerentia.  Corpu- 
scula vero,  quae  circum  retinae  partem  adhuc  integram 
fluido  aut  adiecto  aut  ex  ipsa  expresso  singulatim  fe- 
runtur, statim  depingas.  Equidem  aquam  raro  adspersi. 
Visus  magnum  adminiculum  eo  comparavi,  quod  lu- 
cem digilo  supra  speculum  hinc  illinc  moto  moderarer. 
Primo  igitur  truncos  cylindratos  seu  bacilla  radiosve 
ab  Ehrenbergio,  Trevirano,  multis  aliis  descriptos 
reperi.  Quomodo  cum  fibris  nervi  optici  cohaereant, 
prorsus  ignotum  mihi  est,  quanquam  bis  terve  minores 
cum  maiore  concretos  vidi  (e.  c.  in  cyprino  tinca).  Tre- 
virani  supra  relata  sententia  a recentissimis  auctoribus 
relicta  videtur.  Truncorum  autem  compositio  tecti  stra- 
minei similis  quidem  est,  sed,  quum  lineae  curvae  sint, 
Wagneri  comparatio  cum  lineis  in  superficie  volari 
extremorum  digitorum  magis  mihi  placet.  Illos  vero  in  om- 
nibus, in  quae  indagavi,  animalibus  vertebratis  vidi.  In 
mammalibus  (c.  c.  cuniculo,  ove,  vitulo)  modo  rectos 
modo  curvos,  longitudine  divcr.sos,  sernper  tenuissimos, 
interdum  fine  tumido  praeditos  observavi.  In  mure  prae- 
terea, 0,0044  — 0,0055  '''  pares,  longiusculos  et  fere 
omnes  interne  granosos  globulos,  neque  minus  clare  si- 
miles 0,002'"  circiter  magnos  in  lepore  et  sciuro  vulg. 
Indagatu  facilior  ranae  retina  est,  in  qua  trunci  cylin- 
drati saepius  0,01'"  longi,  0,0033'"  lati  obveniunt,  mi- 
noriimque  maxima  copia  non  deest.  Eosdem  non  teretes 
sed  planos  esse  Gottsche  recte  monuit.  Ex  May  er  i 
aliorniuque  et  meis  observationibus  iidem  facile  aut 

uno  fine  aut  omnino  convolvuntur,  atque  ita  aut  papil- 
larum aut  globulorum  speciem  prae  se  ferunt.  Cuius 
rei  insigne  exemplum  in  bufonis  retina  mibi  obvenit, 
quae  aqua  humefacta  subito  truncus  nullos  sed  papillas 
et  globulos  tantum  monstravit.  Solutio  kali  chromici 
aquosa  idem  efficere  videtur.  Globuli  tales  truncis  multo 
maiores  et  saepe  quasi  nucleum  ferentes  medium  pertu- 
sum habent.  Cum  Trevirano  (cf.  1.  c.  fasc.  3.  tab, 
y.  fig.  5.)  et  Henleo  consentiens  in  ranis  (et  iuniori- 
bus  et  natu  maioribus)  papillas  vidi,  quae  in  uno  fine 
positi  latitudine  interdum  truncis  maiores  sunt,  ab  his  vero 
quum  linea  transversa  tum  colore  magis  cinereo  et  finibus 
minus  claris  distinguuntur.  Punctis  quasi  obsitae  et 
granosae  sunt.  Rectis  lineis  saepe  cum  truncis  coniun- 
guntur,  saepe  vero  angulus  hac  coniunctione  formatur. 
Maxima  earum  pars  trunco  longitudine  minor  est.  Hic 
altero  fine  interdum  attenuatus  est.  Finis  papillarum 
rarius  praecisus  seu  rotundatus  est,  saepius  quasi  flamma 
acuminatus.  Acumen  interdum  in  filum  longius  bre- 
viusve  abit,  aut  unumquodque  ponticulo  quodam  latiore 
cum  alio  subrotundo  ac  granoso  corpusculo,  quod  co- 
lore papillae  prorsus  simile  est,  coniungitiir.  Ponticu- 
lus ille  non  granosus  est,  ut  papilla  et  boc  corpuscu- 
lum. Similitudo  aliqua  interest  inter  papillas  (seu  po- 
tius inter  corpuscula)  et  inter  alias  'granosas  particulas, 
quae  separatim  nantes  in  ranis  et  bufonibus  quum  adul- 
tis tum  iunioribus  obveniunt.  Ilae  saepe  filum  parvum 
seu  longissimum  emittunt,  quo  una  interdum  cum  altera 
cohaeret.  Forma  minus  longiuscula  quam  subrotunda 
aut  alia  certis  lineis  non  circumscripta  induuntur  et  non- 
nunquam  lunae  novissimae  formam  praebent.  Planas 

eas  aeque  ac  truncos  puto,  Denique  in  rana  (et  minore  et 
maiore)  corpuscula  minora  et  risu  difficilia,  ovata,  non 
cinerea  occurrunt,  quae  rotundiuscnlnm  globulum  ferunt, 
atque  ab  uno  aut  utroque  latere  filum  emittunt.  Haec 
saepe  unum  finem  acutum,  alterum  rotundatum  habent. 
Huic  propius  quam  ilii  globulus  ille  sedet,  finis  autem 
amplior  interdum  cum  globulo  supra  descripto  granoso 
cohaeret.  Globulum  granosum  vero  cum  papilla  coniun- 
ctuin  esse,  papillamque  trunco  adnexam  esse,  iam  retuli. 
Hic  ergo  ordo  in  retina  integra  verisimilis  mihi  videtur: 
truncus,  papilla,  filum  coniungens,  globulus  granosus, 
corpusculum  globulum  minus  ferens,  filum  denique. 

In  piscium  retina  singuli  radii  nervei  primo  adspe- 
ctu  cernuntur,  quorum  mulli  in  cyprino  carpione  0,0066 
— 0,0015"'  longi,  0,00033 — 0,0011'"  lati,  plurimi  vero 
0,0061'"  longi,  0,00033'"  — 0,00044'"  ampli  sunt.  Si- 
milis eorum  latitudo  in  cyprino  tinca  est.  In  percarum 
fluv.  retina  longitudo  0,0019  — 0,005  — 0,012'",  latitudo 
0,00025  — 0,000.33  — 0,00166 '"  est.  lidem  non  minus 
atque  in  rana  vario  modo  curvati  sunt  aut  ita  eorum 
finis  convolutus , ut  capitati  videantur  unumqne  papilla- 
rum genus  effingant.  Semel  in  carpione  et  perca  fluvia- 
tili nonnullorum  (qui  forma  satis  recta  erant)  utrosque 
fines  mediis  tenuiores  inveni.  Deinde  in  esoce  lucio  aliae 
papillae  cuspidatae  seu  flanimulae  illae  et  cum  truncis 
coniunctac  et  separatae  certe  obveniunt.  Separatae  non- 
nunquam  caudam  curvam  gerunt.  In  eodem  pisce  ter- 
tium papillarum  genus  a Trevirano  descriptum  saepius 
reperi,  quod  filis  duobus  consistit  in  unum  corpus  triplo 
circiter  crassius,  paene  fusi  formam  exhibens,  confluen- 
tibus, ut  hac  papillae  non  inepte  bipedes  nominentur. 

Earum  crura  truncis  ceteris  non  dissimilia.  Ex  opposito 
corporis  crassi  tine  nonnunquam  filum  unum,  saepius  fila 
duo,  quae  proxime  sibi  adiacent,  nascuntur.  Neque  ta- 
men haec  tam  bene  seniper  animadvertuntur  quam  crura 
illa,  quibus  saepe,  quum  in  choreoidea  latere  videantur, 
pigmenti  aliquid  adhaeret.  Papillae  ipsae  cruribus  saepe 
opaciores  sunt.  Multae  linea  media  clara  in  duas  partes 
omnino  dividuntur,  ut  bene  cum  fructibus  cofieae  ara- 
bicae,  quorum  una  superficies  sulco  fissa  est,  comparen- 
tur, si  crura  illa  brevia  sunt.  Unus  earum  finis  altero  saepe 
amplior  et  obtusior  est.  Acido  nitrico  affuso  non  delen- 
tur. Haec  papillarum  species  cum  truncis  complicatis  mi- 
nime aequalis  est,  ni  fallor.  Semel  scii,  ipse  in  esoce  insi- 
gnes globulos  nucleo  opaco  praeditos  (0,0050'^'  longos, 
0,003.3  amplos)  observavi,  in  quos  saepe  truncus  ingredie- 
batur. Eos  tamen  nunc  approbare  dubito.  Sed  bipedum 
illarum  papillarum  genus  e radiis  complicatis  minime  ori- 
tur, quum  linea  illa  media  multas  in  duas  singulas  par- 
tes dividat.  Alias  duplices  papillas  nunquam  vidi. 

Globuli  ovati  et  rotundi  nonnulli,  mihi  in  eadem  re- 
tina visi  utrum  re  vera  nervei  sint  nec  nc,  incertior  sum. 

Iu  tunica  argentea  piscium  innumerabilis  multitudo 
tenuissimorum  cylindrorum  observatur.  lidem  et  lon- 
gitudine et  latitudine  aeque  ac  trunci  retinae  inter  se  dif- 
ferunt. In  esoce  crystallorum  instar  utrinque  praeacuti 
sunt. 

Restat  autem  avium  retina  microscopice  consideranda. 
Trunci  earum  Ehrcnbcrgiani  minores  sunt,  quam 
ranarum  et  piscium,  maiores  tamen  quam  in  mammali- 
bus. Papillas  acuminatas  illas  et  in  fila  exeuntes,  quae 
in  ranis  praecipue  obveniunt,  quoque  vehuut  (e.  c.  in 

gallo  gallinaceo  et  perdice  cinerea).  Eaedem  truncos  par- 
iim  longitudine  aequant,  partiin  latitudine  superant.  Etiam 
separatae  conspiciuntur;  eadem  omnino  earum  in  avibus  est 
ratio  quam  in  ranis.  Trunci  quoque  curvi  inveniuntur  (e. 
g.  in  anate)  neque  minus,  ni  fallor,  capitati  (in  melea- 
gride).  Sed  uniuscuiusque  avis  oculum  inquirenti  puncta 
rubra  crocata  seu  rufula  tantum  sub  oculos  cadunt. 
Observatores  fere  omnes  hucusque  ea , quamquam  ocu- 
latissima sunt,  neglexerunt.  Forma  sunt  subangulata  et 
rotunda.  Aut  sine  ullo  ordine  iacere  videntur,  aut  se- 
ries formant,  quarum  margaritae,  ut  ita  dicam,  inter 
se  non  contingunt.  Eorum  magnitudo  in  minoribus 
avibus  (fringilla  cael.,  canar,  et  domest. , perca  mai., 
regulo,  emberiza  citrinella,  alauda)  et  in  maioribus  (c. 
c.  in  anate)  fere  semper  0,0011  — 0,0016'"  esse  solet. 
Singula  vero,  et  rubra  et  flava,  magnitudine  excellunt. 
Nonnulla  puncto  medio  opaco  insignia.  Acido  nitrico 
tincta  pallescunt.  In  externa  retina  potissimum  accu- 
mulata sunt,  ibique  aliquem  ruborem  gignunt.  Inter 
ea  et  ceteras  retinae  partes  magnum  conniibium  est. 
Virgulae,  in  quibus  positae  sunt,  aut  tumidae  sunt,  aut  re- 
ctae. Tumidae  aut  fusi  speciem  aut  lagenae  prae  se  ferunt. 
Et  in  tumido  et  in  acuto  fine  lagenae  puncta  sedent. 
Rectas  quoque  virgulas  globulos  rubros  gerentes  saepius 
delineavi  (e.  c.  c fringilla  cael.,  regulo,  alauda)  eandemque 
rationem  (ex  anate)  distinctis  verbis  mihi  notavi,  ante 
quam  lienici  contrariam  sententiam  novi.  Globulus  ru- 
ber interdum  a fine  virgulae,  in  qua  positus  est,  ali- 
quanto distat,  interdum  virgulam  latitudine  superat. 

Praeterea  globuli  maiores  subflavi,  non  granosi  exi- 
stunt,  qui  magnitudine  quidem  difierunt,  plerumque  ta- 


45 


men  0,0044 — 0,0055  magni  sunt.  Aut  prorsus  rotundi 

aut  ovati  aut  triquetri  occurrunt.  Sic  in  melcagride, 
anate,  perdice,  columba,  alauda,  fringilla,  regulo  vidi. 
Puncta  autem  rubra  seu  rufula  saepe  maioribus  imposita 
sunt.  (Orbiculos  tres,  quorum  maximus  medium,  hic 
vero  minimum  eumque  nonnunquam  rubrum  includebat, 
in  columba  vidi.)  Et  globulorum  et  virgularum  finis,  in 
'quo  punctum  rubellum  positum  est,  filum  interdum  emit- 
tit. £x'  miriGcis  formis  virgularum  extremarum,  quae 
mihi  obvenerunt,  recte  fortasse,  globulos  maiores  virgu- 
larum Gnibus  adhaerere,  concludo.  Quin  imo  puncta  ru- 
bra cum  falsis  papillis  acuminatis  coniuncta  esse  non 
nego.  Eadem  mihi  semel  lente  nimis  appropinquata  eva- 
nuerunt, propius  admota  rursus  apparuerunt.  Aqua  cum 
creosoto  vel  kali  carbonico  vel  calcariis  muriaticis  vel 
cum  sale  communi  mixta  nihil  retinae  delere,  solutio  au- 
tem kali  cliromici  omnia  bene  conservare  videtur. 


VITA. 


atus  sum  Aquisgrani  dic  decimo  octavo  m.  Octobris 
anno  MDCCCXVII.  patre  I.  A.  loseplio  Lersch,  ma- 
tre Gertrude  Dupont,  qui  in  hunc  usque  diem  vita 
ac  luce  gaudent  ambo.  Fidem  profiteor  catholicam.  In 
gymnasium  Aquisgranense  novem  annos  natus  receptus 
sum,  ex  quo  cum  maturitatis  testimonio  dimissus  anno 
MDCCCXXXV.  civibus  almae  Academiae  Rhenanae  a 
Rectore  Magnifico,  viro  clarissimo  Freytag,  medicinae 
studiosis  a cl  professore  Ennemoser  t.  t.  decano  ad- 
scriptiis  sum.  Quattuor  annis  praeterlapsis  Berolinum 
profectus  Rectori  Magnifico  111.  T westen  dextram  iurisiu- 
randi  loco,  gratiosi  ordinis  medici  decano  III.  Hecker 
nomen  dedi.  In  rebus  philosophicis  et  medicis  praecepto- 
res mihi  fuere  professores  illustrissimi  sequentes: 

Delbrueck  de  vit.i  academica  dirigenda,  Bran- 
dis  de  studio  academico,  de  psychologia,  van  Calker 
de  logice,  Windischmann  de  doctrinis  philosophorum, 


F i c h t e tle  animi  immortalitate,  «1  ’ A 1 1 o n dc  artium  theo- 
ria et  historia ; L.  Lersch,  Trater  carissimus,  de  iis, 
quae  Pompeiis  et  Herculano  solo  eruta  sunt. 

Munchow  de  physice,  G.  Bischof  de  chemia  uni- 
versali, de  phyto-  et  zoochemia,  Noggerath  de  miiie- 
ralogia,  Goldfuss  de  zoologia,  Nees  von  Esenbeck 
ion.  de  hotanice  universali  et  pharmaceutica,  May  er  et 
Weber  de  anatomia  humana  per  anuum  unum,  per  di- 
midium de  cadaveribus  insecandis,  May  er  de  anatomia 
microscopica  et  de  physiologia,  Albers  de  medicinae  en- 
cyclopaedia,  semiotice  et  pathologia  speciali,  Naumann 
de  pathologia  generali  et  de  morbis  chronicis , Harless 
de  materia  medica,  E.  Bischoff  de  formulis  medica- 
mentorum, Nasse  de  therapia  generali  et  speciali,  an- 
thropologia,  de  experimentis  instituendis,  Wutzer  de 
morbis  oculi,  chirurgia,  anatomia  chirurgica,  operationi- 
bus chirurgicis,  fasciis  applicandis,  K ili  an  de  morbis 
puerorum  et  uteri,  de  exercitationibus  in  phantomate,  in- 
strumentis obstetriciis,  de  arte  obstetricia,  C a s p c r de  me- 
dicina forensi,  Angelstein  de  operationibus  in  oculis. 

Auscultantem  et  practicantem  exercuit  me  111.  Nasse 
per  annum  unum  et  dimidium  in  clinice  medica , in  cli- 
nice chirurgica  per  annum  111.  Wutzer,  per  annum 
dimidium  111.  V.  Graefe,  III.  Rust,  111.  1)  i ef  fc  n b a ch, 
in  clinice  obstetricia  III.  Kilian,  III.  Busch. 

Per  sex  hebdomades  111.  Ia  cubi  in  nosocomio  Sieg- 
burgensi  mente  captos  visitantem  coinitatus  sum. 


Quorum  virorum  clarissimorum  tres  mortuos  pio 
animo  prosequor,  ceteros  vivos  omnes  gratissima  mente 
complector. 

lam  vero  tentaminibus,  tam  philosophico  quam  me- 
dico, atque  examine  rigoroso  coram  gratioso  medico- 
rum ordine  absolutis,  spero  fore,  ut  dissertatione  thesi- 
busque rite  defensis,  summi  in  medicina  et  chirurgia 
honores  in  me  conferantur. 


T H E S E S. 


1.  In  amauroticis  pupillae  motus  existere  potest. 

2.  Cura  morbi  quo  complicatior  eo  melior. 

3.  Dactylosmileusis  amputationi  digitorum  praeferenda. 

4.  Medicus  forensis  quo  gradu  lethale  fuerit  vulnus  in- 
flictum non  quaerat. 


